section_heading: Životopis
paragraph_text: S majkom je dvaput organizirala tzv. "dvostruko kulturno predstavljanje slikarstva i poezije", u smislu što je Elena majci ručno oslikala korice njenih knjiga pjesama, "100 tapas y un poema" i knjiga "Chocolate". Urugvajsko Ministarstvo kulture i obrazovanja Urugvaja se dopisom obratilo, potvrdivši da je ovo za Urugvaj bio prvorazredni kulturni događaj. Razlog tomu je bio taj što je izložba Elene Rivero Vidovich bila prvo u povijesti izlaganje umjetničkih djela nekog umjetnika iz Urugvaja u Hrvatskoj. Djela joj se nalaze u raznoraznim zbirkama u Urugvaju, Čileu, SAD-u, Argentini, Francuskoj, Italiji, Njemačkoj, Puerto Ricu i Peruu.